stanford-oval/wikipedia huggingface dataset:
Zuma (videopeli)

| Zuma Deluxe |
| --- | --- |
Kehittäjä:  PopCap Games
Julkaisija:  PopCap Games
Jakelija:  useita
Suunnittelija:  Jason Kapalka
Pelisarja:  Zuma
Pelimoottori:  PopCap Games Framework
Julkaistu:  2003
Lajityyppi:  pulmapeli
Pelimuoto:  yksinpeli
Ikäluokitus:  ESRB: Kaikenikäisille  PEGI 3 
Alusta:  Mac OS X, iPod, matkapuhelin, Windows, Xbox, Xbox 360, Palm OS
Jakelumuoto:  internet-lataus, CD
Vaatimukset:  Käyttöjärjestelmä: Windows 98/ME/2000/XP/Vista. Muisti: 128 MB RAM. DirectX: 7.0. Suoritin: Pentium II, 350MHz tai nopeampi
Lisää peliartikkeleitaVideopelien teemasivulla
Infobox OK    : 
Zuma Deluxe on PopCap Gamesin kehittämä tietokonepeli. Se on nopeatempoinen pulmapeli, joka julkaistiin alun perin selainpelinä vuonna 2003. Sittemmin Zuma Deluxe on julkaistu useille eri alustoille, kuten Xbox- ja Xbox 360 -konsoleille. Zuma on julkaistu myös useille erilaisille kannettaville laitteille, kuten matkapuhelimille ja iPod-musiikkisoittimille.
Zumassa pelaajan tarkoituksena on estää värikkäiden pallojen muodostamaa ketjua saavuttamasta pelialueen keskellä olevaa kultaista kalloa. Palloja tuhotaan muodostamalla kolmen tai useamman samanvärisen pallon yhdistelmiä. Kun mittari on täynnä eli vihreä niin palloja ei enää tule lisää.
Aiheesta muualla

Pelin virallinen sivusto (englanniksi)
Zuma Xboxin sivuilla
Zulutöpösieppo

| Zulutöpösieppo |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikansiepot Platysteiridae
Suku::  Töpösiepot Batis
Laji::  fratrum
Kaksiosainen nimi
 Batis fratrum  (Shelley, 1900) 
Katso myös
   Zulutöpösieppo Wikispeciesissä   Zulutöpösieppo Commonsissa 
Infobox OKNimi-testi OKIUCN-testi OK: 
Zulutöpösieppo (Batis fratrum) on afrikansieppojen heimoon kuuluva varpuslintu.
Levinneisyys

Zulutöpösieppoa tavataan Malawissa, Mosambikissa, Etelä-Afrikassa ja Zimbabwessa. Se on luokiteltu elinvoimaiseksi.
Washington Stealth

| Washington Stealth |
| --- | --- |

Perustettu:  1999 (Everettiin 2009)
Kotiareena:  Comcast Arena
Kapasiteetti:  8 500
Paikkakunta:   Everett, Washington
Värit:                
Lajit:  sisälacrosse
Toimitusjohtaja:  Doug Locker
Omistajat:  Bill & Denise Watkins
Mestaruudet:  1 (2010)
Washington Stealth on vuonna 2010 perustettu sisälacrossen ammattilaisseura Everettistä, Washingtonista. Joukkue pelaa National Lacrosse Leaguessa. Joukkue oli alun perin Albany Attack vuosina 2000–2002. Joukkue muutti San Joséen ja oli vuosina 2002–2009 San Jose Stealth, kunnes se muutti nykyiselle paikalleen Everettiin. NLL ilmoitti joukkueen muuton hyväksymisestä 17. kesäkuuta 2009.
Washington Stealth pelasi ensimmäisen ottelunsa 9. tammikuuta 2010, kun kotiottelussaan se kohtasi Colorado Mammothin. Joukkue voittikin historian kuusi ensimmäistä otteluaan. Ensimmäisen häviönsä se kohtasi 13. helmikuuta 2010, kun Minnesota Swarm oli parempi.
Joukkue voitti heti ensimmäisellä kaudellaan, kaudella 2010, NLL:n mestaruuden voitettuaan loppuottelussa Toronto Rockin. Joukkueen valmentaja, Chris Hall, valittiin yhdessä Edmonton Rushin Derek Keenanin kanssa kauden parhaaksi valmentajaksi. Stealthin David Takata valittiin kauden vaikuttajaksi. Joukkue selvisi myös toisella kaudellaan loppuotteluun, mutta Toronto Rock oli parempi.
Kauden 2010 loppuottelua oli seuraamassa vain 8 609 katsojaa. Yhtä vähän katsojia loppuottelussa on ollut vain kauden 1998 toisessa loppuottelussa (3 137, Philadelphia Wings – Baltimore Thunder) ja vuosina 1987–1988.
Palkinnot

| 0 | 1 | 2 |
| --- | --- | --- |
| Kausi | Pelaaja | Palkinto |
| 2010 | Chris Hall | Kauden valmentaja (jaettu) |
| 2010 | David Takata | Kauden vaikuttaja |
Tilastot

| Kausi | Divisioona | V-H | Sijoitus | Koti | Vieras | Tehdyt | Päästetyt | Valmentaja | Pudotuspelit |
| --- | --- | --- | --- | --- | --- | --- | --- | --- | --- |
| 2010 | Läntinen | 11-5 | 11 | 6-2 | 5-3 | 211 | 179 | Chris Hall | Mestaruus |
| 2011 | Läntinen | 8-8 | 3. | 3-5 | 5-3 | 203 | 198 | Chris Hall | Hävisi loppuottelun |
| 2012 | Läntinen | 4-12 | 5. | 2-6 | 2-6 | 179 | 204 | Chris Hall | Ei selvinnyt |
| 2013 | Läntinen | 3-2 | Kesken | 1-1 | 2-1 | 66 | 68 | Chris Hall |  |
| Yhteensä | 4 kautta | 26-27 |   | 12-14 | 14-13 | 659 | 649 |   |   |
| Pudotuspelit yhteensä |   | 5-1 |   | 3-0 | 2-1 | 72 | 56 |   |   |
Youri

| Youri |
| --- | --- |
 Youri
 Koordinaatit: 15°6′29″N, 9°48′36″W 
Valtio:  Mali
Alue:  Kayesin alue
Piiri:  Nioron piiri
Hallinto:  
 – Hallinnon tyyppi:  kaupunkikunta
Väkiluku (2009):  7 100
Infobox OKVirheellinen NIMI-arvo: 
Youri on kaupunkikunta ja sen ainoa taajama Kayesin alueen Nioron piirissä Malissa. Se sijaitsee 30 kilometriä Niorosta lounaaseen. Kunnassa on 7 100 asukasta (vuonna 2009).
Yourin kunnan pinta-alaksi ilmoitetaan noin 600 neliökilometriä. Sitä ympäröi joka suunnalta Nioron piirin Gavinanén kunta. Seutu kuuluu Sahelin vyöhykkeeseen.
Asukkaat ovat etupäässä soninkeja ja fulbeja. Puhutuin kieli on soninke ja vallitseva uskonto islam.
Yourin kautta kulkee Nioron ja Kayesin välinen maantie. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat maapähkinä, durra, hirssi, lehmänpapu ja maapapu. Tuotantoeläimiä ovat naudat, lampaat, vuohet, aasit ja hevoset. Yourissa pidetään viikoittaiset markkinat.
Zumba

Zumba on aerobicinen fitness-ohjelma, jonka musiikki perustuu pääosin latinalaistansseihin.
Zumban tanssiaskeleet perustuvat erilaisiin tanssimuotoihin, joita ovat muun muassa merengue, cumbia, reggaeton, salsa, hip hop, rumba, mambo, calypso ja salsaton ja flamenco. Tunti koostuu intervallityyppisestä ohjelmasta, jossa osa liikkeistä tehdään nopealla, osa hitaammalla tempolla. Liikkeet kohdistuvat yksittäisten kehonosien sijasta koko vartaloon. Ohjaajat voivat halutessaan luoda itse tuntisisältönsä ja valita musiikin Zumba-tunneilleen, jolloin jokaisen ohjaajan tunnit poikkeavat toisistaan, tai poimia koreografiat ja musiikit suoraan Zumba Fitnessin tuottamasta materiaalista. Harrastajilla on mahdollisuus kokeilla eri maista tulevien ohjaajien Zumbaa Master Class -tapahtumissa. Zumba on kuitenkin tanssilaji.
Zumban ovat kehittäneet kolumbialaissyntyinen koreografi ja tanssija Alberto "Beto" Perez sekä yrittäjät Alberto Aghion ja Alberto Perlman. Zumba on Zumba Fitness, LLC:n rekisteröity tavaramerkki. Zumba oli Suomessa muoti-ilmiö vuosina 2009–2014.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Ylen Elävä arkisto: Suomi hullaantui iloiseen zumbaan
Yverdon-les-Bains

| Yverdon-les-Bains |
| --- | --- |
 Pestalozzi-aukio kaupungin keskustassa.
 vaakuna
 Yverdon-les-Bains sijaitsee Neuchâtelinjärven eteläpäässä.
 Yverdon-les-Bains
 Koordinaatit: 46°46′43″N, 6°38′27″E 
Valtio:  Sveitsi
Kantoni:  Vaud
District:  Jura-Nord vaudois
Pinta-ala:  
 – Kokonaispinta-ala:  11,28 km²
Korkeus:  429 - 570 m
Väkiluku (31.12.2022)  (vakituiset asukkaat):  29 827
 – Väestötiheys:  2 644 as./km²
 
 www.yverdon.ch 
Infobox OKVirheellinen NIMI-arvo: 
Yverdon-les-Bains (vuoteen 1981 Yverdon, aiemmin saksaksi Iferten) on vanha kaupunki Länsi-Sveitsissä, Vaud'n kantonissa. Kaupungissa on lähes 30 000 asukasta. Yverdon-les-Bains on Jura-Nord vaudois -hallintoalueen (ransk. district) keskus.
Sijainti

Yverdon-les-Bains sijaitsee Neuchâtelinjärven eteläpäässä, Thiellejoen varrella, Juravuoriston juurella noin 400 metrin korkeudessa, kolmisenkymmentä kilometriä Lausannesta pohjoiseen.
Talous

Yverdon-les-Bains on Vaud'n kantonin asukasluvultaan toiseksi suurin kaupunki ja kantonin pohjoisen osan talouskeskus.
Nähtävyyksiä

Yverdon-les-Bains'ssa on kuumia lähteitä, jotka olivat roomalaisten käytössä jo ensimmäisellä vuosisadalla.
Baie de Clendyn alueella on Unescon maailmanperintökohde, yksi Alppiseudun 111 suojellusta paalutaloalueesta.
Yverdonin linna on kulttuurikohde, joka on ollut muun muassa Johann Heinrich Pestalozzin kasvatuslaitoskäytössä.
Liikenne

Moottoritiet A1 ja A5 kulkevat Yverdon-les-Bains'n kautta. Kaupungista on rautatieyhteys Lausanneen ja Neuchâteliin sekä Payernen kautta muun muassa Fribourgiin. Lisäksi kaupungista lähtee TRAVYS - Transports Vallée-de-Joux - Yverdon-les-Bains - Sainte-Croix S.A. -yhtiön rautatie läheiseen Sainte-Croix'iin.
Aiheesta muualla

Kuvia tai muita tiedostoja aiheesta Yverdon-les-Bains Wikimedia Commonsissa
Xiao Zhong

Xiao Zhong (s. 1969) on kiinalainen matemaatikko ja professori. Hän työskenteli vuosina 2009–2016 matematiikan professorina Jyväskylän yliopistossa. Helsingin yliopiston matematiikan professorina hän on toiminut vuodesta 2016. Matemaatikkona Zhong tunnetaan matemaattisen analyysin tutkijana.
Tieteellinen ura

Xiao Zhong suoritti 1995 maisterin tutkinnon Wuhanin matematiikan ja fysiikan instituutissa. Wuhanin instituutti on jo 1970-luvulta lähtien tehnyt pitkäaikaista tiedeyhteistyötä Jyväskylän yliopiston kanssa. Instituutin kontaktien kautta Zhong päätyi Suomeen ja aloitti opinnot  Jyväskylän yliopiston matematiikan ja tilastotieteen laitoksella. Hän väitteli tohtoriksi 1998 Jyväskylän yliopistossa.
Zhong työskenteli valmistumisensa jälkeen Jyväskylän yliopiston matematiikan laitoksella eri tehtävissä. Ennen professoriksi nimittämistään hän toimi matematiikan dosenttina. Matematiikan professorina hän aloitti syyskuussa 2009.
Jyväskylän yliopistossa toimii yhteistyössä Helsingin yliopiston kanssa vuosina 2014–2019 Suomen Akatemian nimeämä Analyysin ja dynamiikan huippututkimusyksikkö. Zhong on johtanut yksikössä tutkimusryhmää, joka tutkii epälineaarisiin osittaisdifferentiaaliyhtälöihin lukeutuvia elliptisiä osittaisdifferentiaaliyhtälöitä.
Zhong siirtyi vuonna 2016 matematiikan professoriksi Helsingin yliopistoon.
Tieteellinen ura > Tutkijana

Zhongin tutkimusala on matemaattinen analyysi. Matemaatikkona hän on erikoistunut lineaaristen ja epälineaaristen osittaisdifferentiaaliyhtälöiden tutkimiseen. Hänen toinen pääalansa tutkijana on geometrinen funktioteoria. Näiden ohella hän on selvittänyt rajoitetun väännön kuvauksia ja analyysiä metrisissä mitta-avaruuksissa. Hän on tehnyt aiheeseen liittyvää tutkimusta niin kutsutun Heisenbergin ryhmän nimellä tunnetussa matriisilaskennan sovellutuksessa. Kyseinen sovellus on nimetty Werner Heisenbergin mukaan.
Italialainen matemaatikko Ennio De Giorgi (1928–1996) esitti vuonna 1995 kysymyksen tason elliptisen toisen kertaluvun osittaisdifferentiaaliyhtälön ratkaisujen jatkuvuudesta. Zhong on artikkelissaan osoittanut, että yhtälöjen ratkaisussa on havaittavissa säännöllisyyttä. Hän onnistui ratkaisemaan De Giorgin asettaman ongelman.
Vuoteen 2011 mennessä Zhong oli julkaissut yli 30 tieteellistä artikkelia.
Tunnustuksia

Zhong sai 2011 Suomalaisen tiedeakatemian myöntämän Väisälän palkinnon. Palkinto myönnetään tutkijalle, joka on tutkimusurallaan aktiivivaiheessa ja jo tieteellisesti ansioitunut.
Aiheesta muualla

Professori Zhongin sivu Jyväskylän yliopisto.
Zhongin tutkijaprofiili Jyväskylän yliopisto (englanniksi)
Zakamenskin piiri

Zakamenskin piiri Burjatian kartalla.
Piirin maisemaa.
Zakamenskin piiri (ven. Закаменский район, Zakamenski raion, burjaatiksi Захааминай аймаг, Zahaaminai aimag) on kunnallinen itsehallintoalue Burjatian tasavallassa Venäjällä. Piirin pinta-ala on 15 320 neliökilometriä. Asukkaita on 30 200 henkeä (vuonna 2009).
Zakamenskin piiri sijaitsee Burjatian lounaisosassa. Pohjoisessa se rajoittuu Tunkan piiriin ja Irkutskin alueeseen, koillisessa Kabanskin ja idässä Džidan piireihin sekä etelässä ja lännessä Mongoliaan.
Pinta-alasta 60 % on metsää. Hyötykaivannaisia ovat kulta, volframi, kivihiili sekä erilaiset koru- ja päällystyskivet.
Piiriin kuuluu Zakamenskin kaupunki ja 23 maalaiskuntaa: Bajangol, Bortoi, Burgui, Dalahai, Duturul, Hamnei, Haratsai, Holtoson, Hurtaga, Hužir, Jehe-Tsakir, Jengorboi, Mihailovka, Myla, Nurta, Sanaga, Šara-Azarga, Tsagan-Morin, Tsakir, Ulektšin, Ulentui, Ust-Burgaltai ja Utata. Hallinnollinen keskus on Zakamensk, josta on 450 kilometriä tasavallan pääkaupunkiin Ulan-Udeen.
Vuoden 2002 väestönlaskennan mukaan 63 % asukkaista on burjaatteja, 34 % venäläisiä ja 1 % saksalaisia. Piirin väestöstä 43,5 % asuu Zakamenskin kaupungissa.
Seudulla on metalli-, polttoaine-, metsä-, puunjalostus- ja elintarviketeollisuutta. Tärkeimmät yritykset ovat kullan ja volframin tuotantoa sekä puunhankintaa- ja jalostusta harjoittava OOO Zakamensk sekä terästä, valurautaa ja pronssia valmistava OOO Liteištšik. Maatalous tuottaa maitoa, lihaa, viljaa, perunaa ja vihanneksia. Mongolian vastaiselle rajalla rakennetaan Ainek-Golin raja-asemaa, jonka odotetaan avaavan uusia mahdollisuuksia matkailuelinkeinon kehittämiseen.
Piirissä toimii ammattikoulu ja kaksi musiikkikoulua.
Paikallislehtenä ilmestyy Znamja truda (”Työn lippu”) ja sen burjaatinkielinen liite Ažalai tug.
Aiheesta muualla

Wikimedia Commonsissa on kuvia tai muita tiedostoja aiheesta .
Zakamenskin piiri Burjatian tasavallan sivustolla (venäjäksi)
Barguzin • 
Bauntin Evenkia • 
Bitšura • 
Džida • 
Hori • 
Ivolga • 
Jeravna • 
Kabansk • 
Kižinga • 
Kjahta • 
Kurumkan • 
Muhoršibir • 
Muja • 
Oka • 
Pohjois-Baikal • 
Selenga • 
Severobaikalsk • 
Tarbagatai • 
Tunka • 
Ulan-Ude • 
Zaigrajevo • 
Zakamensk
Åsa Hellman

Åsa Katarina Hellman (s. 23. syyskuuta 1947 Porvoo) on suomalainen (suomenruotsalainen) keramiikkataiteilija, taidemaalarien Åke Hellmanin ja Karin Hellmanin tytär.
Åsa Hellman valmistui keraamikoksi Taideteollisesta korkeakoulusta vuonna 1973 ja jatkoi opintojaan Belgradissa ja Lontoossa. Hän työskenteli vapaana taiteilijana ja osallistui Suomenlinnassa toimivaan Pot Viaporiin.
Hellman on suunnitellut keramiikkateoksia julkisiin tiloihin. Hän sai taideteollisuuden valtionpalkinnon vuonna 1982.
Vuosina 1983–1985 Hellman työskenteli tuntiopettajana Taideteollisessa korkeakoulussa, ja hän on toiminut myös vapaana kirjoittajana ja avustanut Hufvudstadsbladetia. Hänen toimittamansa kirja Taidekeramiikka Suomessa vuodelta 2004 sai vuoden taidekirjapalkinnon, ja teos on ilmestynyt myös ruotsin- ja englanninkielisenä laitoksena. Vuonna 2021 hänelle myönnettiin Svenska kulturfondenin palkinto.
Yhteisverotus

Yhteisverotus tarkoittaa verotuksen tapaa, jossa puolisoita verotetaan ainakin osittain heidän yhteenlaskettujen tulojensa tai varallisuutensa perusteella. Yhteisverotuksen vastakohta on erillisverotus.
Yhteisverotusta on perusteltu sillä, että koska puolisoiden tuloja yleensä käytetään yhteisesti, tulojen jakaantuminen puolisoiden kesken ei vaikuta heidän veronmaksukykyynsä. Kun puolisoiden tulot käytetään tasapuolisesti molempien hyväksi, heidän elintasonsa ja veronmaksukykynsä ei riipu tulojen jakaantumisesta, kunhan tulojen yhteismäärä pysyy samana. Yhteisverotuksesta hyötyvät erityisesti puolisot, joilla on keskenään suuret tuloerot. Tämä koskee varsinkin perheitä, joissa toinen puolisoista on töissä ja toinen kotona.
Yhteisverotuksella on nähty myös haittoja. Yhteisverotuksen on sanottu vähentävän äitien kannustimia osallistua työmarkkinoille. Tämä vähentäisi työvoiman tarjontaa ja vaikuttaisi naisten kouluttautumispäätöksiin.
Kysymys yhteis- ja erillisverotuksesta koskee erityisesti progressiivista verotusta. Siinä tulojen (tai varojen) yhteenlaskeminen nostaa puolisoiden veroprosenttia yksinäisiin henkilöihin verrattuna. Kuitenkin, jos puolisoiden yhteenlasketut tulot ovat samat kuin yksinäisen tulot, on yksinäisen veronmaksukyky yleensä katsottu puolisoita korkeammaksi. Yhteisverotuksessa tehdään siksi usein puolisoiden vero jollain keinolla pienemmäksi kuin yksinäisen henkilön vero samasta tulosta.
Yhteisverotus Suomessa

Yhteisverotus on Suomessa ollut aiemmin käytössä valtion tulo- ja varallisuusverotuksessa vuoteen 1975 asti. Poikkeuksena olivat vuodet 1935–1942, jolloin vähemmän ansainnutta puolisoa tuloverotettiin erikseen.
Yhteisverotuksessa puolisoiden tulot, tietyissä tilanteissa myös lasten tulot, laskettiin yhteen, ja sama koski varoja. Koska verotuksessa käytettiin progressiivista veroasteikkoa, yhteenlaskeminen nosti veroprosenttia. Tämä otettiin 1960-luvun vaihteessa huomioon siten, että lapsiperheiden verotuksessa sovellettiin lievintä veroasteikkoa, pariskuntien verotuksessa pääsääntöisesti keskimmäistä ja yksinäisten henkilöiden verotuksessa pääsääntöisesti ankarinta asteikkoa tiettyjen sääntöjen mukaan. Samaa periaatetta ei kuitenkaan vielä ollut vuosien 1920 ja 1924 tulo- ja omaisuusverolaeissa, vaan puolisoiden yhteenlaskettuja tuloja vielä silloin verotettiin aivan samoin kuin yksinäistenkin tuloja.
Yhteisverotus ulkomailla

Ulkomailla yhteisverotus on 1960-luvun alun tietojen mukaan ollut yleinen progressiivisissa verotusmuodoissa, ja erillisverotus on ollut poikkeus.
2000-luvulla yhteisverotus on edelleen käytössä monissa länsimaissa, vaikkakin suuntaus on ollut yhteisverotuksesta erillisverotukseen. Ruotsi siirtyi erillisverotukseen 1971.
Zuma

| Zuma Neil Young |
| --- | --- | --- |

Studioalbumin tiedot
 Äänitetty : 16. kesäkuuta 1974– 29. elokuuta 1975
 Julkaistu: 10. marraskuuta 1975
 Tuottaja(t): Neil Young, David Briggs, Tim Mulligan
 Tyylilaji: Rock
 Kesto: 36.34
 Levy-yhtiö: Reprise
Neil Youngin muut julkaisut
| Tonight's the Night 1975 | Zuma 1975 | Long May You Run Stills-Young Band, 1976 |
Zuma on Neil Youngin ja Crazy Horsen vuonna 1975 julkaistu albumi. Albumin nimi ja kappale ”Cortez the Killer” viittaavat asteekkeihin ja kuningas Montezumaan.
Kappaleet

Kaikki kappaleet kirjoittanut Neil Young.
A-puoli
Don't Cry No Tears – 2.34
Danger Bird – 6.54
Pardon My Heart – 3.49
Lookin' for a Love – 3.17
Barstool Blues – 3.02
B-puoli
Stupid Girl – 3.13
Drive Back – 3.32
Cortez the Killer – 7.29
Through My Sails – 2.41
Kokoonpano

Neil Young – laulu, kitara, piano
Crazy Horse
Frank Sampedro – kitara (kappaleissa: 1, 2, 4–8), taustalaulu (kappaleissa: 1–8)
Billy Talbot – basso (kappaleissa: 1, 2, 4–8), taustalaulu (kappaleissa: 1–8)
Ralph Molina – rummut (kappaleissa: 1, 2, 4–8), taustalaulu (kappaleissa: 1–8)
Sessiomuusikot
Tim Drummond – basso (kappale: 3)
Stephen Stills – basso, taustalaulu (kappale: 9)
David Crosby – taustalaulu (kappale: 9)
Graham Nash – taustalaulu (kappale: 9)
Russ Kunkel – conga (kappale: 9)
Your New Favourite Band

| Your New Favourite Band The Hives |
| --- | --- | --- |

Kokoelmalevyn tiedot
 Äänitetty : 1997-2000
 Julkaistu: 22. lokakuuta 2001 Yhdysvalloissa 2. huhtikuuta 2002
 Tyylilaji: Garage punk
 Kesto: 28.08
 Levy-yhtiö: Poptones, Burning Heart, Epitaph, Sire ja Reprise
Listasijoitukset
  19.   21. 
The Hivesin muut julkaisut
| Veni Vidi Vicious 2000 | Your New Favourite Band 2001 | Tyrannosaurus Hives 2004 |
Your New Favourite Band on The Hivesin kokoelmalevy, joka julkaistiin vuonna 2001. Siinä on kappaleita levyiltä Barely Legal, A.K.A. I-D-I-O-T ja Veni Vidi Vicious.
Albumi on päässyt 1001 Albums You Must Hear Before You Die -kirjaan.
Kappaleet

Hate to Say I Told You So – 3.22 (albumilta Veni Vidi Vicious)
Main Offender – 2.33 (Veni Vidi Vicious)
Supply and Demand – 2.26 (Veni Vidi Vicious)
Die, All Right! – 2.45 (Veni Vidi Vicious)
Untutored Youth – 1.34 (A.K.A. I-D-I-O-T)
Outsmarted – 2.21 (Veni Vidi Vicious)
Mad Man – 2.29 (A.K.A. I-D-I-O-T)
Here We Go Again – 2.12 (Barely Legal)
A.K.A. I-D-I-O-T – 2.12 (Barely Legal ja A.K.A. I-D-I-O-T)
Automatic Schmuck – 2.17 (Barely Legal)
Hail Hail Spit`n Drool – 1.26 (Barely Legal)
The Hives Are Law, You Are Crime – 2.31
Lenin-patsas (Seattle)

| Lenin-patsas |
| --- | --- |
Nimi:  Lenin-patsas
Toinen nimi:  Statue of Lenin
Tekijä:  Emil Venkov
Valmistumisvuosi:  1988
Taiteenlaji:  kuvainveisto
Korkeus:  5 m
Sijainti:  Seattle
Paikkakunta:   Seattle, Washingtonin osavaltio, Yhdysvallat
Koordinaatit:  47°39'0"N, 122°21'0"W
Seattlen Lenin-patsas (engl. Statue of Lenin) on 5 metriä korkea pronssinen patsas, joka on pystytetty Leninin kunniaksi. Lenin-patsas sijaitsee Seattlen kaupungissa Washingtonin osavaltiossa Yhdysvalloissa. Veistoksen on veistänyt bulgarialainen kuvanveistäjä Emil Venkov. Patsas valmistui vuonna 1988 ja alun perin sijaitsi Popradin kaupungissa Tšekkoslovakiassa (nykyään Slovakia). Kommunismin kaaduttua patsas poistettiin Leninin aukiolta ja vietiin varastoon, josta se sitten vuonna 1993 myytiin yhdysvaltalaiselle Lewis E. Carpenterille 13 000 dollarilla. Patsas pilkottiin kolmeen osaan ja kuljetettiin Amerikkaan. Kokonaiskustannukset olivat noin 41 000 dollaria.
Patsas sijoitettiin julkiselle paikalle vasta vuonna 1995.
Käännös suomeksi
Åke Gartz

| Åke Gartz |
| --- | --- |

Suomen ulkoasiainministeri
 Kekkosen I hallitus 17.3.1950 – 17.1.1951 Kekkosen II hallitus 17.1.1951 – 20.9.1951  
Edeltäjä:  Carl Enckell
Seuraaja:  Sakari Tuomioja
Suomen kauppa- ja teollisuusministeri
 Paasikiven II hallitus 17.11.1944 – 17.4.1945 Paasikiven III hallitus 17.4.1945 – 26.3.1946  
Edeltäjä:  Uuno Takki
Seuraaja:  Uuno Takki
Henkilötiedot
Syntynyt: 9. kesäkuuta 1888 Helsinki
Kuollut: 29. marraskuuta 1974 (86 vuotta)
Arvonimi: vuorineuvos (1940)
Åke Henrik Gartz (9. kesäkuuta 1888 Helsinki – 29. marraskuuta 1974) oli suomalainen poliitikko. Gartz toimi kauppa- ja teollisuusministerinä J. K. Paasikiven hallituksissa vuosina 1944–1946 ja myöhemmin Urho Kekkosen hallitusten ulkoasiainministerinä vuosina 1950–1951. Hän oli myös ministerinä ulkoasiainministeriössä 1945–1946. Gartz oli ammattiministeri eikä edustanut mitään puoluetta, mutta hänen laskettiin olevan lähellä Ruotsalaista kansanpuoluetta.
Gartz valmistui filosofian kandidaatiksi 1909 ja lakitieteen kandidaatiksi 1914. Hän sai varatuomarin arvonimen vuonna 1917.
Ministeriksi Gartz tuli teollisuuden ja työnantajajärjestöjen palveluksesta; hän oli G. A. Serlachius Oy:n johtokunnan jäseneksi vuonna 1921 ja toimi tehtävässä vuoteen 1931, jolloin hänestä tuli A. Ahlström Oy:n apulaisjohtaja. ja STK:n hallituksen jäsen hän oli vuodesta 1937, puheenjohtaja vuosina 1937-1941 ja varapuheenjohtaja 1942-1945..
Ministeriuransa jälkeen Gartz toimi Suomen lähettiläänä Bernissä 1951–1953 sekä Bukarestissa ja Moskovassa 1953–1955 (vuosina 1954–1955 suurlähettiläänä).
Åke Gartz sai vuorineuvoksen arvonimen vuonna 1940.
Aiheesta muualla

Åke Gartz Suomen ministerit. Valtioneuvosto.
Kuka kukin on (Aikalaiskirja) 1954
/ Vuorineuvos Åke Gartz (1888–1974) Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: Uuno Takki | Suomen kauppa- ja teollisuusministeri 1944−1946 | Seuraaja: Uuno Takki |
| 0 | 1 | 2 |
| --- | --- | --- |
| Edeltäjä: Carl Enckell | Suomen ulkoasiainministeri 1950–1951 | Seuraaja: Sakari Tuomioja |
Wiley Post

Wiley Post painepuvussaan.
Wiley Hardeman Post (22. marraskuuta 1898 – 15. elokuuta 1935) saavutti kansainvälistä kuuluisuutta ensimmäisenä lentäjänä, joka lensi yksin maailman ympäri. Hän oli tunnettu myös pioneerityöstään korkealla lentämisessä. Post auttoi kehittämään yhden ensimmäisistä ilmailussa käytetyistä painepuvuista. Hänen vanerirakenteinen lentokoneensa, Winnie Mae, sekä hänen painepukunsa ovat esillä Yhdysvaltain ilmailu- ja avaruusmuseon Steven F. Udvar-Hazy Centerissä Washington-Dullesin kansainvälisellä lentoasemalla Chantillyssä, Virginiassa. Post ja yhdysvaltalainen humoristi Will Rogers saivat surmansa 15. elokuuta 1935 Postin koneen syöksyessä laguuniin Point Barrowssa, Alaskassa, laguunista tapahtuneen lentoonlähdön yhteydessä.